Beurtkrag steeds in plekEskom het Maandagoggend weer met beurtkrag begin, het ŉ woordvoerder gesê. Eskom het op sy amptelike sosialemedia-kanale aangekondig dat beurtkrag fase twee om 09:00 sal begin. “Drie groot kragopwekkers by ons kragstasies is buite werking,” het Andrew Etzinger, woordvoerder van Eskom gesê. Eskom het vroeër gesê voorrade by sy pompbergingkragstasies is herstel en dat daar nie die week beurtkrag toegepas sal word nie. Beurtkrag fase drie is die afgelope naweek toegepas en groot dele van die land was vir langer tydperke sonder krag. Etzinger het gesê Maandag se kragonderbrekings sal vir die grootste deel van die dag voorkom maar dat “dinge beter sal wees” sodra die kragopwekkers herstel is. Indien jy ŉ Eskom-kliënt is, klik hier vir die beurtkragskedules. Munisipale-kliënte kan hul beurtkragskedules op die onderskeie munisipaliteite se webwerwe kry. Eskom publiseer ook van die munisipale skedules hier.